 **MESTSKÁ ČASŤ**

**BRATISLAVA – PODUNAJSKÉ BISKUPICE**

Trojičné námestie 11, 825 61 Bratislava

Materiál určený na rokovanie:

## Miestne zastupiteľstvo: 21.03.2023

**Návrh**

**Všeobecne záväzné nariadenie Hlavného mesta Slovenskej republiky Bratislavy**

**- Prevádzkový poriadok pohrebísk**,

ktorým sa zrušuje všeobecne záväzné nariadenie hlavného mesta Slovenskej republiky Bratislavy č. 17/2012 z 13.12.2012 – Prevádzkový poriadok pohrebísk v znení neskorších predpisov.

**č. ..............**

z .............................

**Predkladá: Materiál obsahuje:**

Ing. Roman Lamoš - vyjadrenie komisií

starosta - návrh uznesenia

- dôvodová správa

- list primátora + návrh s dôvodovou

správou

**Zodpovedný:**

Ing. Boris Hurbanič

prednosta

**Spracovala:**

Mgr. Veronika Berner Ďurinová

vedúca OŽP, O a CH

**Vyjadrenie komisií**

**Komisia finančná, podnikateľských činností a obchodu :**

**Komisia finančná, podnikateľských činností a obchodu odporúča prerokovať materiál**

**na Miestnom zastupiteľstve mestskej časti Podunajské Biskupice.**

**Komisia sociálnych vecí a zdravotníctva :**

**Uznesenie nie je prijaté. Členovia komisie sa zdržali hlasovania.**

**Komisia školstva :**

**Komisia školstva odporúča miestnemu zastupiteľstvu navrhovaný materiál prerokovať**

**Komisia kultúry, mládeže a športu:**

**Komisia kultúry a športu neprijala uznesenie a vzniesla pripomienky.**

**Pripomienky predsedníčky komisie Izabelly Jégh k Všeobecne záväznému nariadeniu**

**Hlavného mesta Slovenskej republiky Bratislavy**

1./ VZN má Články a nie paragrafy. (Viď. Košice, alebo ostatné mestá a obce)

Prevádzkový poriadok pohrebísk na území hlavného mesta SR Bratislavy – materiál na prerokovanie MiZ

§ 2 Dotknuté pohrebiská...

1. a) nesprávna adresa cintorína Vrakuňa nie Gagarinova, ale Krajinská cesta

§ 4 Zmluva o nájme....

(8) zbytočný je rodný list-toto vynechať, musí stačiť čestné vyhlásenie

(9) Nájomnú zmluvu je možné uzavrieť aj ....(rezervácia hrobového, urnového alebo hrobkového miesta) - nesúhlasíme s rezerváciou/predkupou žiadneho hrobového miesta bez pochovania ani za vysoký poplatok, lebo budeme mať plný cintorín prázdnych hrobov.

§ 5 Povinnosti nájomcu hrobového miesta

(11) Nájomca je povinný pri budovaní príslušenstva hrobu....

a)Maximálne vonkajšie rozmery hrobu ..tabuľka nie je správna – poddimenzované a prehnané – veľkosť rakvy: 80x200 a vonkajšie obrysy jednohrobu v tabuľke je uvedený 100x200 – dĺžka nestačí ak je rakva 200 cm dlhá

b) prehnaná obrysová miera

(12) Uličky medzi hrobovými miestami musia byť priechodné a min. 30 cm široké – to je málo – minimálne 60 cm šírky je treba

(14) Bočné vzdialenosti medzi jednotlivými hrobmi musia byť najmenej 0,3 m – málo najmenej 0,6 m

§ 7 Spôsob a pravidlá používania zariadení......

(3)časové rozmedzie konania pohrebných obradov...

a) v mesiacoch marec – október je začiatok:

1.prvého pohrebného obradu o 9,00 h – v poriadku

2.posledného pohrebného obradu o 16,00 h – v najväčšej horúčave – nesprávne –prestávka by mala byť od 11-tj do 15,00 kedy sa neodporúča zdržiavať sa na slnku

Cenník

Nájom obradnej siene domu smútku ... 146,- Eur/prenájom

I. kategória Podunajské Biskupice –

- okrem obradnej siene sa v zadnej časti domu nedá nič používať nie je vytvorený priestor na prípravu obradníkov na obrad – uplynul rok od sľubu vytvorenia priestoru

- vchodové dvere do zadnej časti domu smútku už dávno prežili svoj vek, bola žiadaná výmena, nestala sa

- čistota siene tiež nie je vždy v poriadku, chýbajú základné čistiace potreby (vedro, handra, mop atď)

- otočná stolička k pianu, tiež bola žiadaná

Podľa mojej mienky VZN má obsahovať aj povinnosti prenajímateľa – tu nič také nie je uvedené všetko len povinnosti nájomcu.

**Komisia územného plánu, výstavby, životného prostredia, odpadov a cestného hospodárstva:**

**Uznesenie nebolo prijaté.**

#### **Návrh uznesenia**

**Uznesenie č. : .....................................**

Miestne zastupiteľstvo mestskej časti Bratislava – Podunajské Biskupice po prerokovaní

**súhlasí bez pripomienok:**

Návrhom Všeobecne záväzného nariadenia Hlavného mesta Slovenskej republiky Bratislavy - Prevádzkový poriadok pohrebísk, ktorým sa zrušuje Všeobecne záväzné nariadenie hlavného mesta Slovenskej republiky Bratislavy č. 17/2012 z 13.12.2012 – Prevádzkový poriadok pohrebísk v znení neskorších predpisov.

**Dôvodová správa**

Podľa § 17 ods. 5 zákona č. 131/2010 Z. z. o pohrebníctve v znení neskorších predpisov (ďalej ako „zákon o pohrebníctve“) prevádzkovateľ pohrebiska je povinný predložiť obci na schválenie prevádzkový poriadok pohrebiska a predkladať obci na schválenie aj jeho zmeny. Podľa § 18 ods. 2 zákona o pohrebníctve prevádzkový poriadok pohrebiska schvaľuje obec všeobecne záväzným nariadením. Prevádzkový poriadok pohrebiska musí byť verejnosti prístupný na mieste obvyklom na pohrebisku.

Podľa čl. 33, ods. 1 písm. c) Štatútu hlavného mesta SR Bratislava, mesto Bratislava schvaľuje prevádzkový poriadok pohrebiska.

Podľa § 5 Pravidiel pre prípravu, schvaľovanie a vyhlasovanie všeobecných záväzných nariadení hlavného mesta Slovenskej republiky Bratislavy bol starosta mestskej časti Bratislava – Podunajské Biskupice listom zo dňa 08.02.2023 požiadaný o zaujatie stanoviska miestneho zastupiteľstva k návrh VZN, ktorým sa zrušuje VZN č. 17/2012 a následné oznámenie stanoviska hlavnému mestu.

Cieľom návrhu nového VZN – Prevádzkový poriadok pohrebísk je:

1. aktualizovať znenie prevádzkového poriadku pohrebísk tak, aby bolo v súlade s aktuálnym znením zákona č. 131/2010 Z. z. o pohrebníctve;

2. aktualizovať cenník služieb z roku 2012 za účelom zvýšenia počtu kremácií, čím sa zabezpečí vyššia kapacita plôch na jestvujúcich cintorínoch a zvýšenie výnosov organizácie; zvýšenie cien sa bude týkať iba nových nájomcov UM/HM, ktorý uzavreli nájomnú zmluvu po nadobudnutí účinnosti nového VZN – Prevádzkový poriadok pohrebísk,

3. zaviesť inflačnú doložku, ktorou sa zabezpečí plynulé zvyšovanie cien služieb bez nutnosti schvaľovania zmeny cenníka prostredníctvom mestského zastupiteľstva, a to vždy k 1.4. príslušného roka o hodnotu miery kumulatívnej inflácie, ak táto miera dosiahne od poslednej zmeny cenníka aspoň 5%;

4. zaviesť a upraviť postup ekologického pochovávania v urnovom háji Krematória – tzv. Háj pokoja.